stanford-oval/wikipedia huggingface dataset:
สมเด็จพระราชินีเกซัง โชเดน
พระราชกรณียกิจ

สมเด็จพระอัยยิกาเกซัง โชเดนขึ้นเป็นผู้สำเร็จราชการแทนพระองค์ใน พ.ศ. 2515 เมื่อคราวพระราชสวามีทรงพระประชวร ทรงสนพระทัยในบวรพุทธศาสนามาก ด้วยทรงอุปถัมภ์กิจกรรมสวนมนต์ประจำปี พระราชทานพระราชทรัพย์ส่วนพระองค์ถวายแก่นักพรต 200 รูป และอารามต่าง ๆ ทั้งในภูฏาน และในกาลิมปง ประเทศอินเดีย นอกจากนี้ทรงสนพระทัยการอนุรักษ์ศิลปะและมรดกทางวัฒนธรรมอันเป็นเอกลักษณ์ของประเทศภูฏาน โดยทรงสนับสนุนทุนการศึกษาและการวิจัยในประเทศ
คิลเลอร์แครีโอกี

| คิลเลอร์แครีโอกี |
| --- | --- |
ประเภท: เกมโชว์
เค้าโครงจาก: ซิง อีฟ ยู แคน
แสดงนำ:   สตีฟ-โอ  มาร์ค แมคกราธ 
บรรยายโดย:   ดี สไนเดอร์  มินาเอะ โนจิ 
ประเทศแหล่งกำเนิด: สหรัฐอเมริกา
ภาษาต้นฉบับ: อังกฤษ
จำนวนฤดูกาล: 2
จำนวนตอน: 16
การผลิต
ผู้อำนวยการผลิต:   Tony Yates  James Rowley 
ผู้อำนวยการสร้าง:   Ethan Kruger  Eric Mills 
ผู้ลำดับภาพ: Ben Delamont
ความยาวตอน: 40-43 นาที
บริษัทผู้ผลิต: Zodiak USA
ออกอากาศ
เครือข่าย: truTV
ออกอากาศ: 23 พฤศจิกายน ค.ศ. 2012 (2012-11-23) – 17 เมษายน ค.ศ. 2014 (2014-04-17)
คิลเลอร์แครีโอกี (อังกฤษ: Killer Karaoke) เป็นรายการโทรทัศน์เกมโชว์ของสหรัฐ ออกอากาศในช่องเคเบิลทรูทีวี รายการนี้ออกอากาศครั้งแรกเมื่อวันที่ 23 พฤศจิกายน ค.ศ. 2012 และนำเสนอผู้เข้าแข่งขันที่พยายามร้องเพลงต่อหน้าผู้ชมในสตูดิโอแสดงสดในขณะที่มีความพยายามที่แปลกประหลาดหลายประการเพื่อขัดขวางการแสดงของพวกเขา อิงจากเกมโชว์ของอังกฤษชื่อว่า Sing If You Can (ในประเทศไทยใช้ชื่อว่า ร้อง ห้าม เลิก ออกอากาศในช่อง 7) ในฤดูการแรก รายการนี้มีพิธีกรดำเนินรายการโดย สตีฟ โอ กับ ดี สไนเดอร์ เป็นผู้ประกาศรายการ ฤดูกาลแรกออกอากาศได้แค่ 8 ตอน ในฤดูกาลที่ 2 มาร์ค แมคกราธ พิธีกรใหม่ถูกแทนที่สตีฟ-โอ เขาบอกว่าเขาถูกไล่ออกหลังจากแสดงความรู้สึกไม่สบายใจกับการปฏิบัติต่อสัตว์ในรายการ ฤดูกาลที่ 2 ออกอากาศตอนแรกเมื่อวันที่ 20 กุมภาพันธ์ ค.ศ. 2014
ในประเทศไทย บริษัท แฮฟเอกู๊ดดรีม จำกัด ได้ซื้อลิขสิทธิ์รายการนี้นำมาผลิตในชื่อว่า Killer Karaoke Thailand ขอร้อง อย่าหยุดร้อง ออกอากาศในช่องโมเดิร์นไนน์ทีวี เมื่อปี พ.ศ. 2556-2557
ยลลดา เกริกก้อง สวนยศ

| ยลลดา เกริกก้อง สวนยศ |
| --- | --- |
เกิด: เกริกก้อง สวนยศ 18 มิถุนายน พ.ศ. 2526 (41 ปี) จังหวัดน่าน ประเทศไทย
ยลลดา เกริกก้อง สวนยศ ชื่อเดิม เกริกก้อง สวนยศ (เกิด 18 มิถุนายน พ.ศ. 2526) ชื่อเล่น นก เป็นนักการเมืองและผู้มีชื่อเสียงชาวไทย เมื่อวันที่ 27 พฤษภาคม 2555 เธอได้รับเลือกตั้งเป็นสมาชิกสภาองค์การบริหารส่วนจังหวัดน่านในฐานะนักการเมืองอิสระ ก่อนเข้าสู่การเมือง ยลลดาเคยเป็นนางแบบและนางงาม รวมถึงสมาชิกของวงดนตรีป็อป วีนัสฟลายแทร็ป ซึ่งเธอแสดงภายใต้ชื่อ "นก" ยลลดาเป็นหญิงข้ามเพศและเป็นนายกสมาคมสตรีข้ามเพศแห่งประเทศไทย ซึ่งสนับสนุนสิทธิของคนข้ามเพศ เธอสำเร็จการศึกษาระดับปริญญาตรีด้านวิทยาศาสตร์จากมหาวิทยาลัยธรรมศาสตร์เมื่ออายุ 21 ปี ระดับปริญญาโทด้านศิลปศาสตร์และระดับปริญญาเอกด้านสังคมศาสตร์จากมหาวิทยาลัยรามคำแหง
ปฐมชัย เสือสกุล

| 0 | 1 | 2 | 3 |
| --- | --- | --- | --- |
 ปฐมชัยสมัยเล่นให้กับสโมสรราชบุรี
ข้อมูลส่วนตัว
ชื่อเต็ม:  ปฐมชัย เสือสกุล
วันเกิด:   (1988-10-10) 10 ตุลาคม ค.ศ. 1988 (36 ปี)
สถานที่เกิด:  จังหวัดชัยนาท ประเทศไทย
ส่วนสูง:  1.72 m (5 ft 7 1⁄2 in)
ตำแหน่ง:  กองกลางตัวรับ
ข้อมูลสโมสร
สโมสรปัจจุบัน:  ชลบุรี เอฟซี (ยืมตัวมาจากพีที ประจวบ)
หมายเลข:  31
สโมสรอาชีพ*
| ปี |  ทีม |  ลงเล่น |  (ประตู) |
| 2553–2556 |  วิทยาลัยนอร์ทกรุงเทพ |  28 |  (5) |
| 2557 |  ตราด |  31 |  (4) |
| 2558 |  สระบุรี |  24 |  (3) |
| 2559–2563 |  ราชบุรี มิตรผล |  188 |  (9) |
| 2563–2567 |  พีที ประจวบ |  7 |  (0) |
| 2568– |  ชลบุรี เอฟซี (ยืมตัว) |  4 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ปฐมชัย เสือสกุล (10 ตุลาคม พ.ศ. 2531 —) เป็นนักฟุตบอลอาชีพชาวไทย ปัจจุบันลงเล่นตำแหน่งกองกลางให้กับชลบุรี เอฟซีในไทยลีก 2 โดยยืมตัวมาจากพีที ประจวบ ก่อนหน้านั้นเขาค้าแข้งให้กับ ราชบุรี มิตรผลนานถึง 7 ฤดูกาล
ปฐมชัยเกิดที่อำเภอหันคา จังหวัดชัยนาท จบการศึกษาระดับมัธยมปลายจากโรงเรียนศึกษานารีวิทยา และศึกษาต่อที่วิทยาลัยนอร์ทกรุงเทพ ทำให้เขาได้เล่นให้กับสโมสรฟุตบอลวิทยาลัยนอร์ทกรุงเทพเป็นสโมสรแรก ต่อมาในปี พ.ศ. 2557 เขาได้ย้ายไปเล่นให้กับตราด เอฟซีในดิวิชัน 1 ก่อนที่ในปีถัดมา จะย้ายไปสระบุรี ซึ่งเป็นสโมสรน้องใหม่ในไทยลีก ด้วยสัญญา 2 ปี เขาเล่นฟุตบอลประกอบกับขายโดนัทเป็นอาชีพเสริม
อย่างไรก็ตามหลังจบฤดูกาล 2558 สระบุรีประกาศยุบทีม ทำให้นักเตะของสโมสรต้องกลายเป็นนักเตะไร้สังกัด ปฐมชัยจึงย้ายไปร่วมทีมราชบุรี มิตรผล และเป็นผู้เล่นคนสำคัญของทีมนับตั้งแต่นั้นเป็นต้นมา ในเดือนมิถุนายน พ.ศ. 2561 เขาได้ต่อสัญญากับราชบุรีไปจนถึงปี พ.ศ. 2563
แหล่งข้อมูลอื่น

ข้อมูลของ ปฐมชัย เสือสกุล ที่ ซ็อกเกอร์เวย์
| ด ค กผู้เล่นชุดปัจจุบันของสโมสรฟุตบอลชลบุรี  |
| --- | --- |
 3 ฉัตรมงคล  4 กิตติพงษ์  5 คว็อน แด-ฮี  6 ทรงชัย  7 วังเดร์  9 อดิศักดิ์  10 ชาญณรงค์(c)  11 มูรีลู  14 รณชัย  15 จักรพงษ์  18 สันติภาพ  19 กษิดิศ  20 สุขสันต์  23 ศุภวัฒน์  26 ธีรภัทร  31 ปฐมชัย  32 รชต  33 แดร์เลย์  42 กิตติพงษ์  81 วาตารา  91 พงศกร  หัวหน้าผู้ฝึกสอน: ธวัชชัย
การปะทุลิมนิก

ทะเลสาบนีออสที่เกิดการปะทุลิมนิกในปี ค.ศ. 1986
การปะทุลิมนิก (อังกฤษ: limnic eruption) หรือ การพลิกกลับของทะเลสาบ (lake overturn) เป็นภัยธรรมชาติพบได้ยากซึ่งเกิดจากแก๊สคาร์บอนไดออกไซด์ผุดขึ้นจากทะเลสาบน้ำลึกอย่างเฉียบพลัน ส่งผลให้สิ่งมีชีวิตบริเวณนั้นขาดอากาศหายใจ การปะทุนี้อาจก่อให้เกิดคลื่นสึนามิ คลื่นเซชและการเพิ่มขึ้นของ CO2 นักวิทยาศาสตร์เชื่อว่าแผ่นดินไหว ภูเขาไฟและการระเบิดอื่น ๆ เป็นปัจจัยเอื้อให้เกิดการปะทุลิมนิก ทะเลสาบที่เกิดการปะทุเรียกว่า ทะเลสาบมีพลังลิมนิก (limnically active lakes) หรือทะเลสาบระเบิด (exploding lakes)
ลักษณะของการปะทุลิมนิก ได้แก่ แหล่งน้ำที่มี CO2 อิ่มตัว, ก้นทะเลสาบที่มีอุณหภูมิต่ำ บ่งบอกถึงการขาดอันตรกิริยาระหว่างภูเขาไฟกับน้ำในทะเลสาบ, ชั้นความร้อนด้านบนและล่างที่มีความอิ่มตัวของ CO2 ต่างกันและความใกล้เคียงกับพื้นที่ภูเขาไฟ อย่างไรก็ตามนักวิทยาศาสตร์เสนอว่าการปะทุอาจไม่เกี่ยวข้องกับภูเขาไฟโดยตรงหลังศึกษาผลกระทบจากทะเลสาบโมนูนและทะเลสาบนีออส
เหตุการณ์

ทะเลสาบโมนูน
ทะเลสาบนีออส
class=notpageimage|
ตำแหน่งทะเลสาบที่เคยเกิดการปะทุลิมนิกสองครั้งในสมัยปัจจุบัน
เนื่องจากแก๊สคาร์บอนไดออกไซด์ตรวจพบได้ยากในธรรมชาติ จึงเป็นการยากในการระบุการปะทุลิมนิกในอดีต พลูทาร์ก นักประวัติศาสตร์ชาวโรมันบันทึกว่าในปี 406 ก่อนคริสตกาล ระดับน้ำในทะเลสาบอัลแบโนเพิ่มสูงขึ้นจนท่วมเนินเขารอบ ๆ ทั้งที่ไม่มีฝนตกหรือรับน้ำจากลำน้ำสาขา ระดับน้ำนั้นท่วมไร่นาและไร่องุ่นก่อนจะไหลออกสู่ทะเล เหตุการณ์นี้เชื่อว่าเกิดจากแก๊สภูเขาไฟใต้ตะกอนก้นทะเลสาบปะทุขึ้นมาจนดันระดับน้ำล้น
พบการปะทุลิมนิกในสมัยปัจจุบัน 2 ครั้ง ครั้งแรกเกิดที่ทะเลสาบโมนูนในประเทศแคเมอรูนในปี ค.ศ. 1984 ส่งผลให้มีผู้เสียชีวิตจากภาวะขาดอากาศหายใจ 37 คน ครั้งที่สองเกิดที่ทะเลสาบนีออสที่อยู่ใกล้เคียงในปี ค.ศ. 1986 โดยในครั้งนี้มีปริมาณ CO2 ปะทุออกมากว่า 80 ล้านลูกบาศก์เมตร ทำให้มีผู้เสียชีวิต 1,700 คนและปศุสัตว์ตาย 3,000 ตัว
ทะเลสาบคีวูตรงพรมแดนระหว่างสาธารณรัฐประชาธิปไตยคองโกกับรวันดาเป็นจุดหนึ่งที่มีรายงานถึงปริมาณแก๊ส CO2 จำนวนมาก ทะเลสาบแห่งนี้มีความเสี่ยงสูงเนื่องจากรายล้อมด้วยชุมชนหนาแน่นและอยู่ใกล้กับภูเขาเนียรากองโกซึ่งเป็นภูเขาไฟมีพลัง นอกจากนี้ยังพบปริมาณแก๊สมีเทนและอุณหภูมิพื้นผิวที่สูงขึ้น ในปี ค.ศ. 2010 รวันดาดำเนินการวางท่อแก๊สในทะเลสาบคล้ายกับที่ทะเลสาบนีออสเพื่อนำแก๊สมีเทนมาใช้เป็นเชื้อเพลิง และเป็นการลดปริมาณ CO2 ทางหนึ่ง
สาเหตุ

ทะเลสาบที่จะเกิดการปะทุลิมนิกจะมีความอิ่มตัวระหว่างน้ำกับแก๊สใกล้เคียงกัน แก๊สดังกล่าว ได้แก่ คาร์บอนไดออกไซด์และมีเทน CO2 อาจเกิดจากแก๊สภูเขาไฟที่ผุดจากใต้ทะเลสาบหรือการเน่าสลายของอินทรียวัตถุ ใต้ทะเลสาบซึ่งมีความดันสูงและอุณหภูมิต่ำเอื้อให้ CO2 ละลายน้ำจนเมื่อ CO2 อิ่มตัว ทะเลสาบจะอยู่ในสภาวะไม่เสถียรและส่งกลิ่นคล้ายไข่เน่าและดินปืน อย่างไรก็ตามการปะทุต้องการสิ่งกระตุ้น เช่น ดินถล่ม การปะทุของภูเขาไฟหรือแผ่นดินไหว รวมถึงความอิ่มตัวของแก๊สที่ความลึกเฉพาะก็อาจส่งผลให้แก๊สปะทุเฉียบพลัน เมื่อมีปัจจัยกระตุ้นและความดันเปลี่ยนแปลง ฟองแก๊สจะลอยตัวขึ้นสู่ผิวน้ำและอาจส่งผลให้เกิดคลื่นสึนามิ
การปะทุลิมนิกเป็นปรากฏการณ์หายากเนื่องจากต้องมีแหล่ง CO2, เป็นทะเลสาบเมโรมิกติกอันเป็นทะเลสาบที่ชั้นน้ำต่างกัน ซึ่งหากชั้นน้ำถูกรบกวนจะส่งผลให้แก๊สปะทุ และทะเลสาบต้องมีความลึกและความดันเพียงพอเพื่อให้ CO2 ละลายในน้ำ
ผลกระทบ

เมื่อเกิดการปะทุ กลุ่มแก๊สคาร์บอนไดออกไซด์จะลอยตัวเหนือทะเลสาบและแพร่กระจายไปยังบริเวณรอบ ๆ CO2 หนาแน่นกว่าอากาศจึงลอยตัวเหนือพื้นดินและแทนที่อากาศหายใจ ผู้ประสบเหตุที่สูดดม CO2 จะมีภาวะคาร์บอนไดออกไซด์ในเลือดสูง (hypercapnia) และภาวะกรดเกินจากการหายใจ (respiratory acidosis) เมื่อผู้ประสบเหตุพยายามหายใจมากขึ้นจะยิ่งประสบภาวะขาดอากาศหายใจจนเสียชีวิต
การปะทุลิมนิกที่ทะเลสาบนีออสก่อให้เกิดกลุ่มแก๊สที่แพร่ไปยังหมู่บ้านใกล้เคียง ส่งผลให้ชาวบ้านเสียชีวิตเกือบทั้งหมด จากการชันสูตรพบผู้เสียชีวิตมีสีผิวเปลี่ยนไปจึงสันนิษฐานว่ากลุ่มแก๊สนี้อาจมีกรดอย่างไฮโดรเจนคลอไรด์เจือปน แต่ข้อสันนิษฐานนี้ยังเป็นที่ถกเถียง นอกจากนี้ยังพบผู้เสียชีวิตมีตุ่มพองตามผิวหนัง ซึ่งเชื่อว่าเกิดจากแผลเปื่อยจากความดัน เป็นผลจากระดับออกซิเจนในเลือดต่ำเนื่องจากมีคาร์บอนไดออกไซด์ในเลือดสูง
รหัสเครื่อง

จอภาพแสดงรหัสเครื่องในคอมพิวเตอร์บอร์ดเดี่ยว W65C816S แสดงการทำย้อนกลับเป็นรหัสแอสเซมบลี พร้อมด้วยเรจิสเตอร์ของหน่วยประมวลผล และข้อมูลเทออกจากหน่วยความจำ
รหัสเครื่อง หรือ ภาษาเครื่อง คือกลุ่มของคำสั่งเครื่องที่กระทำการโดยตรงโดยหน่วยประมวลผลกลาง (CPU) ของคอมพิวเตอร์ คำสั่งเครื่องแต่ละคำสั่งจะปฏิบัติงานเฉพาะกิจงานเดียวเท่านั้น เช่นการบรรจุ (load) การกระโดด (jump) หรือการดำเนินการผ่านหน่วยคำนวณและตรรกะ (ALU) บนหน่วยของข้อมูลในหน่วยความจำหรือเรจิสเตอร์ ทุก ๆ โปรแกรมที่กระทำการโดยหน่วยประมวลผลกลางสร้างขึ้นจากอนุกรมของคำสั่งเครื่องเช่นว่านั้น
รหัสเครื่องเชิงตัวเลข (ซึ่งไม่ใช่รหัสแอสเซมบลี) อาจพิจารณาได้ว่าเป็นตัวแทนระดับต่ำสุดของโปรแกรมคอมพิวเตอร์ที่ได้คอมไพล์และ/หรือเขียนด้วยภาษาแอสเซมบลี หรือเป็นภาษาโปรแกรมแบบดั้งเดิมและขึ้นอยู่กับฮาร์ดแวร์ ถึงแม้ว่าเราจะสามารถเขียนโปรแกรมด้วยรหัสเครื่องเชิงตัวเลขโดยตรงก็ได้ แต่การจัดการบิตต่าง ๆ เป็นเอกเทศ และการคำนวณตำแหน่งที่อยู่กับค่าคงตัวเชิงตัวเลขด้วยมือ จะทำให้น่าเบื่อหน่ายและมีแนวโน้มที่จะเกิดความผิดพลาด ดังนั้นการเขียนรหัสเครื่องจึงไม่ค่อยกระทำกันในทุกวันนี้ เว้นแต่ในสถานการณ์ที่ต้องการทำให้เหมาะสมอย่างที่สุดหรือแก้จุดบกพร่อง
ปัจจุบันนี้โปรแกรมเกือบทั้งหมดในทางปฏิบัติเขียนขึ้นด้วยภาษาแอสเซมบลีหรือภาษาระดับสูงกว่า แล้วแปลเป็นรหัสเครื่องที่กระทำการได้โดยคอมไพเลอร์และ/หรือแอสเซมเบลอร์ กับลิงเกอร์ อย่างไรก็ดี โปรแกรมที่เขียนด้วยภาษาที่แปลด้วยอินเทอร์พรีเตอร์ จะไม่ถูกแปลเป็นรหัสเครื่อง ถึงแม้ว่าอินเทอร์พรีเตอร์ (ซึ่งอาจเห็นเป็นชื่อ ตัวกระทำการ หรือ ตัวประมวลผล) โดยทั่วไปประกอบขึ้นจากรหัสเครื่องที่กระทำการได้โดยตรง
คำสั่งเครื่องที่เป็นรหัสเครื่อง

บทความหลัก: ชุดของคำสั่งเครื่อง
หน่วยประมวลผลหรือตระกูลของหน่วยประมวลผลทุก ๆ ชิ้นมีชุดของคำสั่งเครื่อง (instruction set) ที่เป็นรหัสของมันเอง คำสั่งเครื่องคือแบบรูปต่าง ๆ ของบิต ซึ่งการออกแบบเชิงกายภาพสอดคล้องกับคำสั่งงานที่แตกต่างกันของเครื่อง ดังนั้นชุดของคำสั่งเครื่องจึงใช้ได้กับประเภทของหน่วยประมวลผลที่ใช้สถาปัตยกรรมเดียวกัน การออกแบบหน่วยประมวลผลรุ่นหลังหรือรุ่นต่อยอดก็มักจะรวมคำสั่งทั้งหมดของรุ่นก่อนหน้าไว้ และอาจเพิ่มเติมคำสั่งใหม่เข้าไปอีกด้วย หน่วยประมวลผลรุ่นหลังอาจยกเลิกหรือเปลี่ยนแปลงรหัสของคำสั่งเครื่องในบางครั้ง (สาเหตุทั่วไปก็คือมันจำเป็นสำหรับจุดประสงค์ใหม่) ส่งผลกระทบต่อความเข้ากันได้ของรหัสในบางขอบข่าย แม้กระทั่งหน่วยประมวลผลที่เข้ากันได้เกือบสมบูรณ์ก็อาจแสดงพฤติกรรมต่างไปจากเดิมเล็กน้อยสำหรับบางคำสั่ง แต่ปัญหานี้พบได้น้อยมาก ระบบต่าง ๆ ก็อาจแตกต่างกันในรายละเอียดอื่น เช่น การจัดการหน่วยความจำ ระบบปฏิบัติการ หรืออุปกรณ์รอบข้าง เนื่องจากตามปกติแล้วโปรแกรมจะยึดถือปัจจัยดังกล่าว ระบบที่แตกต่างกันก็จะไม่ทำงานด้วยรหัสเครื่องที่เหมือนกัน ถึงแม้ว่าใช้หน่วยประมวลผลชนิดเดียวกันก็ตาม
รหัสของชุดของคำสั่งเครื่องอาจมีความยาวเท่ากันหมดทุกคำสั่งหรือมีความยาวแปรผันก็ได้ วิธีการจัดการแบบรูปของรหัสเครื่องขึ้นอยู่กับสถาปัตยกรรมนั้น ๆ เป็นอย่างยิ่ง และมักจะขึ้นอยู่กับชนิดของคำสั่ง คำสั่งเครื่องส่วนมากมีฟีลด์ออปโคด (opcode) หนึ่งฟีลด์หรือมากกว่าซึ่งใช้ระบุชนิดของคำสั่งพื้นฐาน (เช่นเลขคณิต ตรรกศาสตร์ การกระโดด ฯลฯ) และการดำเนินการแท้จริง (เช่นการบวก การเปรียบเทียบ) และมีฟีลด์อื่น ๆ ที่อาจใช้สำหรับระบุชนิดของตัวถูกดำเนินการ (operand) ภาวะการกำหนดตำแหน่งที่อยู่ (addressing mode) ออฟเซตของตำแหน่งที่อยู่หรือดัชนี หรือค่าแท้จริงโดยตัวมันเอง (ตัวถูกดำเนินการที่เป็นค่าคงตัวที่บรรจุอยู่ในคำสั่งเครื่องเช่นนั้นเรียกว่า ค่าใช้ทันที, immediate)
ไม่ใช่ว่าทุกเครื่องหรือทุกคำสั่งจะมีตัวถูกดำเนินการชัดแจ้ง เครื่องที่ใช้ตัวสะสม (accumulator machine) มีตัวถูกดำเนินการข้างซ้ายแบบผสม และคืนค่าผลลัพธ์ในตัวสะสม (accumulator) ปริยาย สำหรับคำสั่งเลขคณิตส่วนใหญ่ สถาปัตยกรรมอื่น (เช่น 8086 และตระกูล x86) มีคำสั่งธรรมดาในรุ่นของตัวสะสมอยู่ด้วย ซึ่งคำสั่งที่ยาวกว่าจะทำเรจิสเตอร์อันหนึ่งในเรจิสเตอร์ทั่วไปเป็นตัวสะสม เครื่องที่ใช้กองซ้อน (stack machine) มีตัวถูกดำเนินการส่วนใหญ่หรือทั้งหมดอยู่บนกองซ้อนปริยาย คำสั่งเครื่องที่มีจุดประสงค์พิเศษก็มักจะขาดตัวถูกดำเนินการชัดแจ้ง (ตัวอย่างเช่น ซีพียูไอดีในสถาปัตยกรรม x86 เขียนค่าต่าง ๆ ลงในเรจิสเตอร์ปลายทางเป็นปริยาย 4 เรจิสเตอร์) ความแตกต่างระหว่างตัวถูกดำเนินการชัดแจ้งกับปริยายเช่นนี้สำคัญต่อโปรแกรมสร้างรหัสเครื่อง โดยเฉพาะอย่างยิ่งในเรื่องการจัดสรรเรจิสเตอร์และส่วนติดตามพิสัยแบบสด โปรแกรมทำรหัสให้เหมาะที่สุด (code optimizer) ที่ดีสามารถติดตามตัวถูกดำเนินการทั้งชัดแจ้งและปริยาย ซึ่งอาจช่วยให้เกิดการแพร่กระจายค่าคงตัว (constant propagation) ได้บ่อยยิ่งขึ้น การพับทบค่าคงตัว (constant folding) ของเรจิสเตอร์ (เรจิสเตอร์ที่กำหนดให้เป็นผลลัพธ์จากนิพจน์ของค่าคงตัวจะถูกแทนที่ด้วยค่าคงตัวนั้น) และการปรับปรุงรหัสอื่น ๆ ให้ดีขึ้น
โปรแกรม

โปรแกรมคอมพิวเตอร์คือลำดับของคำสั่งเครื่องที่กระทำการโดยหน่วยประมวลผลกลาง ขณะที่หน่วยประมวลผลอย่างง่ายกระทำการคำสั่งเครื่องทีละคำสั่ง แต่หน่วยประมวลผลซูเปอร์สเกลาร์ (superscalar) สามารถกระทำการคำสั่งเครื่องได้พร้อม ๆ กันทีละหลายคำสั่ง
ภาษาแอสเซมบลี

บทความหลัก: ภาษาแอสเซมบลี
การถอดความรหัสเครื่องที่สามารถอ่านได้ง่ายขึ้นอย่างมากอย่างหนึ่งคือภาษาแอสเซมบลี ซึ่งเป็นภาษาที่ใช้รหัสช่วยจำ (mnemonic code) อ้างถึงรหัสของคำสั่งเครื่อง แทนที่จะใช้ค่าตัวเลขของคำสั่งเครื่องโดยตรง ตัวอย่างเช่น หน่วยประมวลผล ซิล็อก แซด80 (Zilog Z80) รหัสเครื่อง 00000101 คือคำสั่งที่ทำให้หน่วยประมวลผลกลางลดค่าเรจิสเตอร์ B ลงหนึ่ง จะเขียนแทนด้วยภาษาแอสเซมบลีว่า DEC B เป็นต้น
ตัวอย่าง

สถาปัตยกรรมมิปส์ (MIPS architecture) ได้ให้ตัวอย่างรหัสเครื่องไว้ ซึ่งคำสั่งเครื่องของมันจะมีขนาด 32 บิตเสมอ ชนิดของคำสั่งกำหนดด้วยฟีลด์ op (การดำเนินการ) คือบิตบนสุด 6 บิต คำสั่งชนิด J (กระโดด) และชนิด I (ค่าใช้ทันที) จะระบุไว้อย่างชัดเจนด้วย op ส่วนคำสั่งชนิด R (เรจิสเตอร์) ต้องมีฟีลด์ funct (ฟังก์ชัน) เพิ่มขึ้นมาเพื่อเจาะจงการดำเนินการที่แน่นอน ฟีลด์ที่ใช้ในคำสั่งสามชนิดมีดังนี้
6      5     5     5     5      6 บิต
[  op  |  rs |  rt |  rd |shamt| funct]  ชนิด R
[  op  |  rs |  rt | address/immediate]  ชนิด I
[  op  |        target address        ]  ชนิด J
rs, rt, และ rd คือเรจิสเตอร์ที่ถูกดำเนินการ; shamt คือปริมาณการเลื่อน; address หรือ immediate คือค่าที่ถูกดำเนินการโดยตรง
ตัวอย่าง การบวกเรจิสเตอร์ 1 กับเรจิสเตอร์ 2 แล้วเก็บผลลัพธ์ไว้ในเรจิสเตอร์ 6 เขียนได้ดังนี้
[  op  |  rs |  rt |  rd |shamt| funct]
    0     1     2     6     0     32     ฐานสิบ
 000000 00001 00010 00110 00000 100000   ฐานสอง
การบรรจุค่าให้กับเรจิสเตอร์ 8 โดยนำค่ามาจากเซลล์หน่วยความจำที่ 68 ถัดจากตำแหน่งที่ระบุในเรจิสเตอร์ 3 เขียนได้ดังนี้
[  op  |  rs |  rt | address/immediate]
   35     3     8           68           ฐานสิบ
 100011 00011 01000 00000 00001 000100   ฐานสอง
การกระโดดไปที่ตำแหน่ง 1024 เขียนได้ดังนี้
[  op  |        target address        ]
    2                 1024               ฐานสิบ
 000010 00000 00000 00000 10000 000000   ฐานสอง
ความสามารถในการอ่านได้โดยมนุษย์

รหัสเครื่องไม่สามารถอ่านได้อย่างยิ่ง ดังเช่นที่สำนักงานลิขสิทธิ์แห่งสหรัฐ (United States Copyright Office) ไม่สามารถระบุได้ว่า โปรแกรมที่เข้ารหัสแล้วแต่ละโปรแกรมเป็นผลงานต้นฉบับของผู้ถือลิขสิทธิ์หรือไม่ อย่างไรก็ตามสำนักงานลิขสิทธิ์ก็อนุญาตให้จดทะเบียนลิขสิทธิ์ของโปรแกรมคอมพิวเตอร์ได้ ดักลาส ฮอฟสตัดเทอร์ (Douglas Hofstadter) ได้เปรียบเทียบรหัสเครื่องกับรหัสพันธุกรรมว่า "การมองดูโปรแกรมที่ถูกเขียนเป็นรหัสเครื่อง ก็เทียบได้อย่างกว้าง ๆ กับการมองดูโมเลกุลดีเอ็นเอทีละอะตอม"
อ้างอิงและเชิงอรรถ

↑  ตัวอย่างเช่น ภาษาเบสิกหลายรุ่น โดยเฉพาะรุ่นแรก ๆ ภาษาสมอลล์ทอล์ก แมตแล็บ ภาษาเพิร์ล ภาษาไพทอน ภาษารูบี และภาษาสคริปต์หรือภาษาอื่นที่มีจุดประสงค์เฉพาะ
↑  Immediate operands
↑  Pamela Samuelson (Sep 1984). "CONTU Revisited: The Case against Copyright Protection for Computer Programs in Machine-Readable Form". 1984 (4). Duke Law Journal: 663–769. JSTOR 1372418. {{cite journal}}: Cite journal ต้องการ |journal= (help)CS1 maint: postscript (ลิงก์)
↑  "Copyright Registration for Computer Programs" (PDF). US Copyright Office. August 2008. สืบค้นเมื่อ February 23, 2014.
↑  D. Hofstadter (1980). "Gödel, Escher, Bach: An Eternal Golden Braid": 290. {{cite journal}}: Cite journal ต้องการ |journal= (help)CS1 maint: postscript (ลิงก์)
ยูฟ่าคัพวินเนอร์สคัพ

| --- | --- |

ผู้จัด: ยูฟ่า
ก่อตั้ง: ค.ศ. 1960 (เปลี่ยนชื่อใน ค.ศ. 1994)
ยกเลิก: ค.ศ. 1999
ภูมิภาค: ยุโรป
จำนวนทีม: 32 (รอบแรก)
ทีมชนะเลิศล่าสุด:  ลัตซีโย (สมัยที่ 1)
ทีมที่ประสบความสำเร็จที่สุด:  บาร์เซโลนา (4 สมัย)
ยูฟ่าคัพวินเนอร์สคัพ (อังกฤษ: UEFA Cup Winners' Cup) เป็นอดีตการแข่งขันฟุตบอลสโมสรยุโรปประจำปี โดยแข่งขันระหว่างสโมสรที่ชนะเลิศฟุตบอลถ้วยภายในประเทศ การแข่งขันเดิมมีชื่ออย่างเป็นทางการว่า ยูโรเปียนคัพวินเนอร์สคัพ (อังกฤษ: European Cup Winners' Cup) ก่อนจะเปลี่ยนชื่อเป็น ยูฟ่าคัพวินเนอร์สคัพ ในปี 1994 รายการนี้ถือเป็นการแข่งขันระหว่างสโมสรยุโรปประจำปีลำดับที่สองที่จัดโดยสหภาพสมาคมฟุตบอลยุโรป (ยูฟ่า)
การแข่งขันจัดขึ้นครั้งแรกในฤดูกาล 1960–61 แต่การแข่งขันจัดโดยคณะกรรมการจัดงานของมิโตรปาคัพ และไม่ได้รับการยอมรับจากหน่วยงานกำกับดูแลฟุตบอลยุโรปจนกระทั่งในปี 1963 เมื่อได้รับการยอมรับให้เป็นการแข่งขันยูฟ่า ตามการริเริ่มของสหพันธ์ฟุตบอลอิตาลี ตั้งแต่ปี 1972 เป็นต้นไป ผู้ชนะเลิศรายการนี้จะพบกับผู้ชนะเลิศของยูโรเปียนคัพ (ยูฟ่าแชมเปียนส์ลีก ในเวลาต่อมา) ในยูโรเปียนซูเปอร์คัพ
การแข่งขันดำเนินมาเป็นเวลา 39 ฤดูกาล โดยครั้งสุดท้ายจัดขึ้นในฤดูกาล 1998–99 หลังจากนั้นจึงยกเลิกการแข่งขันไป นับตั้งแต่การยกเลิกการแข่งขันยูฟ่าคัพวินเนอร์สคัพ ตำแหน่งในยูฟ่าซูเปอร์คัพซึ่งก่อนหน้านี้สงวนไว้สำหรับผู้ชนะเลิศการแข่งขันคัพวินเนอส์คัพ ก็ถูกแทนที่โดยผู้ชนะเลิศการแข่งขันยูฟ่าคัพ ซึ่งปัจจุบันคือ ยูฟ่ายูโรปาลีก
บันทึกและสถิติ > ผลงานแบ่งตามสโมสร

บทความหลัก: รายชื่อนัดชิงชนะเลิศยูฟ่าคัพวินเนอร์สคัพ
| สโมสร | ชนะเลิศ | รองชนะเลิศ | ปีที่ชนะเลิศ | ปีที่ได้รองชนะเลิศ |
| --- | --- | --- | --- | --- |
|  บาร์เซโลนา | 4 | 2 | 1979, 1982, 1989, 1997 | 1969, 1991 |
|  อันเดอร์เลคต์ | 2 | 2 | 1976, 1978 | 1977, 1990 |
|  มิลาน | 2 | 1 | 1968, 1973 | 1974 |
|  เชลซี | 2 | 0 | 1971, 1998 | — |
|  ดือนามอกือยิว[B] | 2 | 0 | 1975, 1986 | — |
|  อัตเลติโกเดมาดริด | 1 | 2 | 1962 | 1963, 1986 |
|  เรนเจอส์ | 1 | 2 | 1972 | 1961, 1967 |
|  อาร์เซนอล | 1 | 2 | 1994 | 1980, 1995 |
|  ฟีออเรนตีนา | 1 | 1 | 1961 | 1962 |
|  เวสต์แฮมยูไนเต็ด | 1 | 1 | 1965 | 1976 |
|  ฮัมบัวร์เกอร์ เอ็สเฟา[A] | 1 | 1 | 1977 | 1968 |
|  อายักซ์ | 1 | 1 | 1987 | 1988 |
|  ซัมป์โดเรีย | 1 | 1 | 1990 | 1989 |
|  ปาร์มา | 1 | 1 | 1993 | 1994 |
|  ปารีแซ็ง-แฌร์แม็ง | 1 | 1 | 1996 | 1997 |
|  ทอตนัมฮอตสเปอร์ | 1 | 0 | 1963 | — |
|  สปอร์ติงลิสบอน | 1 | 0 | 1964 | — |
|  โบรุสซีอาดอร์ทมุนท์[A] | 1 | 0 | 1966 | — |
|  ไบเอิร์นมิวนิก[A] | 1 | 0 | 1967 | — |
|  สโลวาน บราติสลาวา[C] | 1 | 0 | 1969 | — |
|  แมนเชสเตอร์ซิตี | 1 | 0 | 1970 | — |
|  มัคเดอบวร์ค[A] | 1 | 0 | 1974 | — |
|  บาเลนเซีย | 1 | 0 | 1980 | — |
|  ดีนามอทบีลีซี[B] | 1 | 0 | 1981 | — |
|  แอเบอร์ดีน | 1 | 0 | 1983 | — |
|  ยูเวนตุส | 1 | 0 | 1984 | — |
|  เอฟเวอร์ตัน | 1 | 0 | 1985 | — |
|  เมเคอเลน | 1 | 0 | 1988 | — |
|  แมนเชสเตอร์ยูไนเต็ด | 1 | 0 | 1991 | — |
|  แวร์เดอร์เบรเมิน[A] | 1 | 0 | 1992 | — |
|  ซาราโกซา | 1 | 0 | 1995 | — |
|  ลัตซีโย | 1 | 0 | 1999 | — |
|  เรอัลมาดริด | 0 | 2 | — | 1971, 1983 |
|  ราพีทวีน | 0 | 2 | — | 1985, 1996 |
|  เอ็มทีเค บูดาเปสต์ | 0 | 1 | — | 1964 |
|  1860 มึนเชิน[A] | 0 | 1 | — | 1965 |
|  ลิเวอร์พูล | 0 | 1 | — | 1966 |
|  กูร์ญิกซับแช | 0 | 1 | — | 1970 |
|  ดีนาโมมอสโก[B] | 0 | 1 | — | 1972 |
|  ลีดส์ยูไนเต็ด | 0 | 1 | — | 1973 |
|  แฟแร็นตส์วาโรช | 0 | 1 | — | 1975 |
|  เอาส์ทรีอาวีน | 0 | 1 | — | 1978 |
|  ฟอร์ทูนาดึสเซิลดอร์ฟ[A] | 0 | 1 | — | 1979 |
|  คาร์ลไซส์เยนา[A] | 0 | 1 | — | 1981 |
|  สต็องดาร์ลีแยฌ | 0 | 1 | — | 1982 |
|  โปร์ตู | 0 | 1 | — | 1984 |
|  โลโคโมทีฟ ไลพ์ซิช[A] | 0 | 1 | — | 1987 |
|  มอนาโก | 0 | 1 | — | 1992 |
|  แอนต์เวิร์ป | 0 | 1 | — | 1993 |
|  เฟาเอ็ฟเบ ชตุทการ์ท[A] | 0 | 1 | — | 1998 |
|  มายอร์กา | 0 | 1 | — | 1999 |
บันทึกและสถิติ > ผลงานแบ่งตามชาติ

| ชาติ | ชนะเลิศ | รองชนะเลิศ | รวม |
| --- | --- | --- | --- |
|  อังกฤษ | 8 | 5 | 13 |
|  สเปน | 7 | 7 | 14 |
|  อิตาลี | 7 | 4 | 11 |
|  เยอรมนีตะวันตก/เยอรมนี[A] | 4 | 4 | 8 |
|  เบลเยียม | 3 | 4 | 7 |
|  สหภาพโซเวียต[B] | 3 | 1 | 4 |
|  สกอตแลนด์ | 2 | 2 | 4 |
|  เยอรมนีตะวันออก[A] | 1 | 2 | 3 |
|  ฝรั่งเศส | 1 | 2 | 3 |
|  เนเธอร์แลนด์ | 1 | 1 | 2 |
|  โปรตุเกส | 1 | 1 | 2 |
|  เชโกสโลวาเกีย[C] | 1 | 0 | 1 |
|  ออสเตรีย | 0 | 3 | 3 |
|  ฮังการี | 0 | 2 | 2 |
|  โปแลนด์ | 0 | 1 | 1 |
A. ^  สโมสรจากเยอรมันตะวันตก ชนะเลิศ 3 ครั้ง และได้รองชนะเลิศ 3 ครั้ง อดีตสโมสรจากเยอรมันตะวันตก ชนะเลิศ 1 ครั้ง และได้รองชนะเลิศ 1 ครั้ง หลังรวมตัวกับเยอรมนีตะวันออกในปี 1990
B. ^  สี่ครั้งที่สโมสรจากสหภาพโซเวียตที่เข้าถึงนัดชิงชนะเลิศ เป็นสโมสรจากยูเครน (ชนะเลิศ 2 ครั้ง), จอร์เจีย (ชนะเลิศ 1 ครั้ง) และรัสเซีย (รองชนะเลิศ 1 ครั้ง)
C. ^  ไม่มีสโมสรจากอดีตเชโกสโลวาเกียเข้าถึงนัดชิงชนะเลิศ หลังการยุบในปี 1993
บันทึกและสถิติ > ผลงานแบ่งตามผู้จัดการทีม

มีผู้จัดการทีมสี่คนที่ครองสถิติชนะเลิศรายการนี้สองครั้ง:
เนเรโอ รอกโก: 1968 และ 1973 (มิลาน)
วาเลรี โลบานอฟสกี: 1975 และ 1986 (ดือนามอกือยิว)
โยฮัน ไกรฟฟ์: 1987 (อายักซ์) และ 1989 (บาร์เซโลนา)
อเล็กซ์ เฟอร์กูสัน: 1983 (แอเบอร์ดีน) และ 1991 (แมนเชสเตอร์ยูไนเต็ด)
บันทึกและสถิติ > ผลงานแบ่งตามผู้เล่น

ผู้เล่นที่ชนะเลิศยูฟ่าคัพวินเนอร์สคัพมากที่สุด: โลโบ คาร์ราสโก (3)
บาร์เซโลนา (3): (1978–79, 1981–82, 1988–89)
แหล่งข้อมูลอื่น

UEFA Cup Winners' Cup topscorers ที่ Rec.Sport.Soccer Statistics Foundation
UEFA website (archived 31 January 2011)
แม่แบบ:ฤดูกาลยูฟ่าคัพวินเนอร์สคัพ
อำเภอหนองฮี

| อำเภอหนองฮี |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Nong Hi
คำขวัญ: หนองฮีแดนสรภัญญ์   บ่อพันขันเมืองโบราณ   งามตระการพระเจ้าใหญ่   พงไพรวานรมาก   หลายหลากผ้ามัดหมี่   ประชาชีใผ่คุณธรรม
แผนที่จังหวัดร้อยเอ็ด เน้นอำเภอหนองฮี
พิกัด: 15°36′37″N 103°59′26″E﻿ / ﻿15.61028°N 103.99056°E﻿ / 15.61028; 103.99056
ประเทศ:  ไทย
จังหวัด: ร้อยเอ็ด
พื้นที่
 • ทั้งหมด: 132.0 ตร.กม. (51.0 ตร.ไมล์)
ประชากร (2564)
 • ทั้งหมด: 24,375 คน
 • ความหนาแน่น: 184.66 คน/ตร.กม. (478.3 คน/ตร.ไมล์)
รหัสไปรษณีย์ : 45140
รหัสภูมิศาสตร์: 4519
ที่ตั้งที่ว่าการ: ที่ว่าการอำเภอหนองฮี หมู่ที่ 10 ตำบลหนองฮี อำเภอหนองฮี จังหวัดร้อยเอ็ด 45140
 ส่วนหนึ่งของสารานุกรมประเทศไทย
หนองฮี เป็นอำเภอหนึ่งของจังหวัดร้อยเอ็ด
ที่ตั้งและอาณาเขต

อำเภอหนองฮีตั้งอยู่ทางทิศตะวันออกเฉียงใต้ของจังหวัด มีอาณาเขตติดต่อกับเขตการปกครองข้างเคียงดังนี้
ทิศเหนือและทิศตะวันออก ติดต่อกับอำเภอพนมไพร
ทิศใต้ ติดต่อกับอำเภอศิลาลาด (จังหวัดศรีสะเกษ) และอำเภอโพนทราย
ทิศตะวันตก ติดต่อกับอำเภอสุวรรณภูมิ
ประวัติ

ท้องที่อำเภอหนองฮีเดิมเป็นส่วนหนึ่งของอำเภอพนมไพร ทางราชการได้แบ่งพื้นที่การปกครองออกมาตั้งเป็น กิ่งอำเภอหนองฮี ตามประกาศกระทรวงมหาดไทยเมื่อวันที่ 7 กุมภาพันธ์ พ.ศ. 2538 โดยมีผลบังคับตั้งแต่วันที่ 1 เมษายน ปีเดียวกัน และต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะกิ่งอำเภอหนองฮีขึ้นเป็น อำเภอหนองฮี โดยมีผลบังคับตั้งแต่วันที่ 8 กันยายน ปีเดียวกัน
การแบ่งเขตการปกครอง > การปกครองส่วนภูมิภาค

อำเภอหนองฮีแบ่งเขตการปกครองย่อยออกเป็น 4 ตำบล 54 หมู่บ้าน ได้แก่
| ลำดับ | อักษรไทย | อักษรโรมัน | หมู่บ้าน | ประชากร   |
| --- | --- | --- | --- | --- |
| 1 | หนองฮี | Nong Hi | 17 | 5,996 |
| 2 | สาวแห | Sao Hae | 7 | 2,842 |
| 3 | ดูกอึ่ง | Duk Ueng | 17 | 8,370 |
| 4 | เด่นราษฎร์ | Den Rat | 12 | 7,225 |
| รวม | รวม | รวม | 54 | 24,433 |
↑  ข้อมูลวันที่ 1 มกราคม พ.ศ. 2562
การแบ่งเขตการปกครอง > การปกครองส่วนท้องถิ่น

ท้องที่อำเภอหนองฮีประกอบด้วยองค์กรปกครองส่วนท้องถิ่น 4 แห่ง ได้แก่
เทศบาลตำบลหนองฮี ครอบคลุมพื้นที่ตำบลหนองฮีทั้งตำบล
องค์การบริหารส่วนตำบลสาวแห ครอบคลุมพื้นที่ตำบลสาวแหทั้งตำบล
องค์การบริหารส่วนตำบลดูกอึ่ง ครอบคลุมพื้นที่ตำบลดูกอึ่งทั้งตำบล
องค์การบริหารส่วนตำบลเด่นราษฎร์ ครอบคลุมพื้นที่ตำบลเด่นราษฎร์ทั้งตำบล
สถานศึกษา

ระดับมัธยมศึกษา
โรงเรียนหนองฮีเจริญวิทย์
โรงเรียนดูกอึ่งประชาสามัคคี
โรงเรียนสาวแหวิทยา
ชาวอำเภอหนองฮีที่มีชื่อเสียง

รัชนีย์ สุทธิธรรม ผู้ประกาศข่าว
แหล่งข้อมูลอื่น

เว็บไซต์องค์การบริหารส่วนตำบลเด่นราษฎร์
สำนักงานสาธารณสุขอำเภอหนองฮี
ตำบลของอำเภอหนองฮี